Pildimängu vastused – Propastop
30.06.2022
Suur tänu kõigile, kes oma lahendused saatsid. Propastop loodab, et vastuste leidmine oli huvitav ja lõbus.
Foto ei tule esile pildiotsinguga ega paku vihjet faili metadata.
Tõenäoliselt on tegemist Eestis asuva hoonega: pilti lähemalt uurides leiab sellest sõna “retseptsioon”, samuti viitab Eestile majal paiknev maaturismi märgistus.
Majal lehvib vikerkaarelipp. Otsing Google Travel keskonnast “lgbt friendly accommodation” leiab otsingutulemuste hulgast puhkekeskuse, mille piltide hulgas on sarnane punase katusega hoone. Kahe foto detailide kõrvutamine kinnitab, et tegu on tõepoolest Kalda talu puhkekeskusega Valgamaal, Iigaste külas.
Pilt kujutab nõukogudeaegset elektrirongi lumises Kitseküla jaamas.
Laiema ajaraami paneb paika Kitseküla jaama avamine 2009. aastal ja uute Stadler rongide kasutuselevõtt alates 2013. aastast.
Täpsema aja pakub rongi numbri 2208 ja erinevate seotud märksõnade nagu näiteks “soditud rong” , “ЭР12-6002”, “2208” jms otsing. Kuna rongide pildistamine on levinud hobi, on avalikest allikatest leida  mitmeid fotosid ja videoid, kus kujutatud sama rong samade sodimistega.
Seega võib öelda, et pilt on tehtud ajavahemikul 12. jaanarist kuni 17. apillini 2013. aastal, tõenäoliselt 12. jaanuarist – 16. veebruarini 2013.